**אידיוסינקרטיה** היא תכונה יוצאת דופן או הרגל מוזר של אדם או של חפץ. המונח משמש לעיתים קרובות כדי לבטא אקסצנטריות או מוזרות אך יכול להתייחס גם לתגובות יוצאות דופן לתרופות או לסימפטומים ייחודיים שלרוב אינם מופיעים כלל. אידיוסינקרטיה יכולה לבוא לידי ביטוי גם בתחושות לא רגילות של אי נוחות מריחות, מצבעים מסוימים וכדומה, הייחודיות לאדם מסוים ואינן מופיעות אצל אחרים. המושג אידיוסינקרטי (בעברית: ייחודי, בלעדי) משמש גם בתחומים מופשטים, כמו פילוסופיה, בלשנות, כלכלה פוליטית ועוד.

רפואה
-----

ברפואה, אידיוסינקרטיה היא רגישות חריגה (מולדת או נרכשת) של חולה למזונות, תרופות, חלבונים מסוימים או חומרים אחרים שאצל רוב האנשים אינם גורמים לתגובה מזיקה כלשהי. אידיוסינקרטיה שונה מאלרגיה שהיא תגובה של המערכת החיסונית. תגובת המערכת החיסונית היא למטרות הגנה, ואלרגיה קורית כאשר המערכת החיסונית טועה ומגיבה למזון, תרופה או חומר אחר כאילו הוא וירוס או אנטיגן. תגובות אלרגיות יכולות להיות קלות או בינוניות (גירוי, שיעול קל, חום וכדומה) עד חריפות (ירידה של לחץ דם, קשיי נשימה ועוד) והן תגובות צפויות ומוכרות של המערכת החיסונית. לדוגמה, תגובה של חולים רבים לפניצילין. את התגובות האלרגיות ניתן לזהות באמצעות בדיקות דם או בדיקות עור. אידיוסינקרטיה, לעומת זאת, היא תגובה נדירה ובלתי צפויה, שעלולה לגרום להשפעות חריפות ומסכנות חיים. תגובה כזו שאיננה קורית אצל מרבית החולים המשתמשים באותה תרופה.

פרמקולוגיה
----------

בפרמקולוגיה אידיוסינקרטיה מתייחסת לתגובה חריגה או מוזרה לתרופה, ללא קשר לפעילותה התרופתית, למינון או למשך השימוש בתרופה. במקרים יוצאי דופן, התגובות הן חריפות עד כדי כך שיש להפסיק את הטיפול בתרופה. תגובות אידיוסינקרטיות חריפות עלולות לגרום לסיבוכים רציניים ואף למותם של החולים.

אידיוסינקרטיה שונה מאלרגיות בכך שהיא יכולה להתפתח גם לאחר המגע הראשון עם חומר שגורם לגירוי. גורמים פיזיים רבים מעוררים אידיוסינקרטיה – התבודדות, התקררות, טראומה. זמן קצר לאחר מגע עם החומר המגרה מופיע כאב ראש, הטמפרטורה עולה, לפעמים נוצרת תסיסה נפשית, הפרעות בתפקוד אברי העיכול ( בחילות, הקאות, שלשול), נשימה (קוצר נשימה, נזלת וכו'), בצקות. עור וריריות, אורטיקריה. תופעות אלו, הנגרמות על ידי הפרעות במחזור הדם, חדירות מוגברת של כלי הדם, התכווצויות של שרירים חלקים, נעלמות בדרך כלל מהר, אך לעיתים נמשכות מספר ימים. התגובה המועברת אינה יוצרת ירידה ברמת הרגישות לפעולה החוזרת של הגורם.

אחת התגובות האידיוסינקרטיות הנפוצות ביותר לתרופות היא אי ספיקת כבד. אידיוסינקרטיה היא הגורם ל-13-17% מהמקרים של אי-ספיקת כבד. קיימת השערה שהגורם לתגובות אידיוסינקרטיות לתרופות הוא המטבוליזם (הפירוק) שהתרופה עוברת בגוף. תוך כדי הפירוק, נוצרות תרכובות רעילות לכבד. אולם נראה שמנגנון זה איננו המנגנון היחיד להיווצרות תגובות אידיוסינקרטיות. מנגנונים נוספים להיווצרות תגובות רעילות לתרופות הם עיכוב פעילויות התאים בדרכים שונות. כמוכן, נראה שקיימות רגישויות גנטיות אשר גורמות לתגובות חריגות אצל חולים מסוימים. אחת הבעיות במחקר התופעות האידיוסינקרטיות לתרופות היא שהן לא מוכרות אצל בעלי חיים. יחד עם זאת, לתופעת האידיוסינקרטיה משקל רב בתחלואה ותמותה של חולים ולכן יש למחקר בנושא חשיבות רבה.

פסיכיאטריה
----------

בפסיכיאטריה מציין המונח מצב נפשי ייחודי של המטופל, המלווה לרוב בנטייה. בפסיכואנליזה וניתוח התנהגותי הוא משמש לאופן הסובייקטיבי שבו אדם מסוים מקיים אינטראקציה, שזיכרונות ממנה עלולים לגרום לנוסטלגיה אצל אדם אחד או גועל אצל אחר. אידיוסינקרטיה נפשית מתייחסת לדחייה כלפי אובייקטים או אנשים בסביבה.

ראוי לציין טענה של חוקרים בתחום הפסיכיאטריה הטוענים כי לעיתים, מאפיינים שונים בקבוצות מיעוטים הנבדלות מרוב האוכלוסייה, מתפרשים אצל רופאים פסיכיאטריים כתופעות אידיוסיקרטיות הדורשות טיפול. החוקרים ממליצים להוסיף ללימודי הפסיכיאטריה שיעורים על תרבויות של מיעוטים כדי למנוע טעויות בהבחנה.

אידיוסינקרטיה באוטיזם
---------------------

אחד המאפיינים של אוטיזם על פי ה DSM5 הוא בעיות בתקשורת. דיבור אידיוסינקרטי הוא שימוש באוצר מילים המובן רק לאדם עצמו או לשותפים לעולמו. מאפיינים נוספים הם אקולליה, דיבור חזרתי, שפה מטאפורית, החלפת שמות גוף, ועוד.

הפרעות בחשיבה המופשטת
---------------------

חשיבה אידיוסינקרטית – החשיבה מהסוג הזה מיועדת לא רק לחושב, אלא גם לאחרים. לשם כך נדרש שטח רחב של הסכמה בנוגע לצורת החשיבה. דבר זה בא לידי ביטוי בכך שהמילים חייבות להיות משותפות, וגם השימוש במבנה המשפט והדקדוק חייבים לגלות חפיפה רבה. בעקבות זאת, בצורת חשיבה אידיוסינקרטית מופיעה לעיתים הפרעה קשה ביכולת של החושב להעביר את החשיבה לזולת.

סמלים
-----

ניתן להחיל את המונח אידיוסינקרטיה גם על סמלים. לפיכך, סמל אידיוסינקרטי הוא סמל שיכול להיות בעל משמעות לאדם אחד ובעל משמעות אחר לגמרי לאדם אחר. לדוגמה, חרב יכולה להיות מלחמה עבור מישהו ואבירות עבור מישהו אחר.

פילוסופיה
---------

בפילוסופיה, אידיוסינקרטיה פירושה קבוצה של מאפיינים ותכונות אופי של כל פרט, המייצגת אותו כאדם שניחן בתודעה, המגדירה את האונטולוגיה שלו.

בלשנות
------

בבלשנות, המונח אידיוסינקרטיה משמש במשמעות של "יוצאים מן הכלל". האידיוסינקרטיה הלשונית היא נושא למחקרים שמנסים להבין כיצד נרכשות משמעויות שונות למילים או ביטויים מסוימים, ולא תמיד יש הסכמה בין החוקרים לגבי השימוש בתואר אידיוסינקרטי לגבי ביטויים מסוימים. בפרק הנ"ל, לדוגמה, מראה החוקר McIntyre שגם באידיוסינקרטיה יש סדר.

באנגלית, לדוגמה, שור מקבל את המילה ox, ואילו הבשר שלו במילה בק, עובדה המייצגת אידיוסינקרטיה לשונית.

תופעת האידיוסינקרטיה בשפה מקשה מאד על לימוד שפה שנייה וגורמת לקשיים בתקשורת. חוקרים עוסקים בנושא ומנסים למצוא שיטות שיקלו על המנסים ללמוד שפה שנייה.

הערות שוליים
------------

1. ↑  "Idiosyncrasy". Cambridge Dictionaries Online. ארכיון מ-28 באוקטובר 2011. נבדק ב-26 באוקטובר 2011. `{{cite web}}`:  (עזרה)
2. ↑  פגיעה כבדית כתוצאה משימוש בתרופות בקרב ילדים – Drug induced hepatotoxicity in children – ויקירפואה, באתר wikirefua.org.il
3. ↑  אלרגיה לתרופות, באתר www.allergy-center.co.il
4. ↑  הערך **Idiosyncrasy** במהדורה האחת-עשרה של אנציקלופדיה בריטניקה בוויקיטקסט
5. ↑  Kaur, T and C. Singh, Immunity Vs. idiosyncrasy: homoeopathic approach, **Tantia University Journal of Homoeopathy and Medical Science** 2 (1), 2019, עמ' pp. 17-20
6. ↑  Roth, RA et al. Inflammation and drug idiosyncrasy - is there a connection?, **Journal of Pharmacology and Experimental Therapeutics** 307 (1), 2003, עמ' 1-8
7. ↑  Bedford, PD, Idiosyncrasy to Aureomycin, **British Medical Journal** June 23, 1951, עמ' 1428-9
8. 1 2 3  Walgren, JL, Mitchell MD and DC Thompson, Role of metabolism in drug-induced idiosyncratic hepatotoxicity, **Critical Reviews in Toxicology** 35, 2005, עמ' 325-361
9. ↑  Verma, N. et al. Drug idiosyncrasy due to Pirfenidone presenting as acute liver failure: case report and mini-review of the literature, **Hepatology Communications** 2(2), 2018, עמ' 142-147
10. ↑  Ulrich, RG, Idiosyncratic toxicity: a convergence of risk factors, **Annual Review of Medicine** 58, 2007, עמ' pp 17-34
11. ↑  Uetrecht, J, Idiosyncratic drug reactions: past, present and future, **Chemical Research in Toxicology** 21, 2008, עמ' pp 84-92
12. 1 2  Atdjian, S. and Vega, W.A. Disparities in mental health treatment in US racial and ethnic minority groups: Implications for psychiatrists, **Psychiatric Services** 56(12), 2005, עמ' pp.1600-1602
13. ↑  אבחון אוטיזם עפ"י DSM-5, באתר אבני דרך לחיים, ‏2017-05-11
14. ↑  סימפטומים של אוטיזם, באתר www.shamir.org
15. ↑  .Monakhov, S, How complex verbs acquire their idiosyncratic meaning, **Language and Speech**, 2023, עמ' 1-28
16. ↑  McIntyre, Andrew, Idiosyncrasy in Particle Verbs, **In: Nicole Dehé, Ray Jackendoff, Andrew McIntyre and Silke Urban (eds.) Verb- Particle Extrapolations. 2002. Berlin/New York: Mouton de Gruyter, pp 97-118**
17. ↑  Awang, S, Maros, M and N. Ibrahim, Language idiosyncrasies in second language learners' use of communication strategies, **Asian Social Science** 11, 2015, עמ' pp. 55-70

| אוטיזם |
| --- |
| מאפיינים ומיומנויות הקשורים לאוטיזם | חשחוש • מיקוד יתר • אקולליה • אידיוסינקרטיה • ליקוי בתפקודים הניהוליים • הצפה חושית • מלטדאון אוטיסטי • שאטדאון אוטיסטי • שחיקה אוטיסטית • תחום עניין אוטיסטי • הליכה על קצות האצבעות • הפרעה לעיבוד התחושתי • אלקסיתימיה • דיספרקסיה • אילמות סלקטיבית • סטראוטיפיות • עיבוד מלמטה-למעלה ומלמעלה-למטה • היפרלקסיה |  |
| אבחנות שבוטלו ואוחדו עם הספקטרום האוטיסטי | תסמונת אספרגר • PDD-NOS • הפרעת ילדות דיסאינטגרטיבית |
| מונחים הקשורים לאוטיזם | מגוון נוירולוגי • נוירוטיפיקליות • בעיית האמפתיה הכפולה • תרבות אוטיסטית • קהילה אוטיסטית • אוטיזם בישראל • הפרעה נוירו-התפתחותית • תאוריית האם הקרה |
| תופעות נלוות לאוטיזם | סינסתזיה • הפרעת אכילה נמנעת ומגבילה • מוגבלות שכלית התפתחותית |
| טיפול | 

|  |  |
| --- | --- |
| גישות פסיכו-חינוכיות | ריפוי בעיסוק • קלינאות תקשורת • תקשורת תומכת וחליפית • פסיכותרפיה התנהגותית • ניתוח התנהגות יישומי |
| גישות משלימות | טיפול בעזרת בעלי חיים • טיפול באמנויות • טיפול במוזיקה • רכיבה טיפולית |

 |
| חוקרים בתחום | ליאו קנר • הנס אספרגר • גרוניה סוחרבה • ברונו בטלהיים • אויגן בלוילר • לורנה וינג |
| פעילי זכויות אוטיסטים | ארי נאמן • ג'ים סינקלייר • דונה ויליאמס • טמפל גרנדין • דון פרינס-יוז |
| מועדים | יום המודעות העולמי לאוטיזם • חג האוטיסטים הבין-לאומי |
| ארגונים ועמותות | קהילת אנשי הספקטרום האוטיסטי בישראל • אספים לחופש • אלו"ט - אגודה לאומית לילדים ובוגרים עם אוטיזם • אותי - עמותה ישראלית לאוטיזם • תתקדמו • האגודה למדע בטיפול באוטיזם • המרכז הלאומי לחקר אוטיזם • מרכז מפנה • רשת האוטיסטים הבין-לאומית • רשת הייצוג העצמי האוטיסטית • תנועת הזכויות האוטיסטית • שלוה (ארגון) • שק"ל • אקים |